# Templed datganiad i’r wasg rownd gyntaf (gyda chyllid datblygu)

Gallwch ddefnyddio'r templed yma i greu datganiad i'r wasg ar gyfer eich prosiect. Mae'r adrannau a amlygwyd yn egluro pa wybodaeth y dylid ei rhoi ym mhob adran ac mae enghreifftiau wedi'u cynnwys. Dylid rhoi eich gwybodaeth berthnasol eich hun yn lle'r testun mewn cromfachau.

Ar ôl ei llenwi, anfonwch at eich Rheolwr Buddsoddi a Swyddfa'r Wasg yng Nghronfa Treftadaeth y Loteri Genedlaethol a fydd yn trefnu i'w cymeradwyo ac ychwanegu dyfyniad os oes angen.

## Logos

Rhowch logo eich sefydliad wrth ochr logo Cronfa Treftadaeth y Loteri Genedlaethol ar frig y dudalen.

## Embargo

Os hoffech i'r stori gael ei chyhoeddi ar ôl dyddiad penodol, gallech gynnwys dyddiad ac amser embargo fel na chaiff y stori ei chyhoeddi’n gynnar.

Peidiwch â’i chyhoeddi tan (amser) ar (dyddiad)

## Teitl

Dylai'r teitl adrodd y stori mewn ychydig o eiriau. Osgowch unrhyw beth sy'n rhy greadigol oherwydd efallai na fydd yn esbonio'r grant yn iawn.

**(Enw prosiect neu enw'r sefydliad) yn derbyn grant o £XXX gan Gronfa Treftadaeth y Loteri Genedlaethol i weithredu / creu / adfer / gwarchod / digideiddio / trawsnewid / ac ati (enw'r prosiect)**

## Prif destun

Dylai’r paragraff cyntaf gynnwys yr holl wybodaeth allweddol am y grant. Pwy sydd wedi’i dderbyn, ble rydych wedi’i seilio, beth fydd y prosiect yn ei wneud a phryd fydd y gwaith yn dechrau/yr adeilad gorffenedig yn cael ei ail-agor. Mae'r seren yn y paragraff yn cyfeirio at y testun perthnasol yn yr adran Nodiadau i olygyddion.

Enghraifft: Cyhoeddwyd heddiw fod (enw'r sefydliad) wedi derbyn cymorth dechreuol\* gan Gronfa Treftadaeth y Loteri Genedlaethol ar gyfer (enw'r prosiect). Diolch i chwaraewyr y Loteri Genedlaethol, nod y prosiect yw (amlinellu prif nodau'r prosiect).

Mae cyllid datblygu o (swm y cyllid datblygu) wedi'i ddyfarnu gan Gronfa Treftadaeth y Loteri Genedlaethol i helpu (enw'r sefydliad) i fwrw ymlaen â'u cynlluniau i wneud cais am grant llawn gan y Loteri Genedlaethol ar ddyddiad diweddarach.

Ymhellach i lawr yn y cyhoeddiad, rhowch ddisgrifiad byr o’r prosiect. Osgowch wybodaeth bensaernïol neu wyddonol fanwl. Cadwch at fanteision addysgol a chymunedol sydd o ddiddordeb i bawb ac osgowch jargon. Dylech gynnwys gwybodaeth am gyfleoedd i wirfoddolwyr a’ch staff, cyrsiau/gweithdai hyfforddiant/addysgol, a dysgu sgiliau newydd.

Enghraifft: Nod y prosiect yw gwneud gwaith cadwraeth hanfodol, digido'r casgliadau a’u huno drwy un porth ar y we, gan ganiatáu mynediad cyhoeddus ar-lein i'r casgliadau am y tro cyntaf. Mae rhaglen addysgol wedi'i chynllunio hefyd a bydd yn anelu at gael ei chynnal mewn gwahanol leoliadau yng Nghymru, gyda gwirfoddolwyr yn cael hyfforddiant er mwyn iddynt allu helpu i ofalu am y casgliad.

Ychwanegwch rywfaint o wybodaeth hanesyddol ddiddorol – pam fod y lleoliad/adeilad/darn yma o’ch treftadaeth yn bwysig?

Enghraifft: Mae'r adeilad yn ganolbwynt i'r gymuned leol ac fe'i defnyddir ar hyn o bryd gan fwy na 60 o grwpiau cymunedol. Fe'i hadeiladwyd yn 1800 ac fe'i defnyddiwyd at wahanol ddibenion dros y blynyddoedd.

## Dyfyniadau

Ychwanegwch ddyfyniad o’ch sefydliad: cadwch y peth yn fyr, mewn iaith naturiol a brwdfrydig. Anelwch at greu ‘tameidiau sain’ gall y cyfryngau eu defnyddio. Cofiwch ddiolch i chwaraewyr y Loteri Genedlaethol.

Enghraifft: Wrth sôn am y dyfarniad grant, dywedodd (enw llefarydd y prosiect): "Rydym yn hynod falch ein bod wedi derbyn y gefnogaeth yma diolch i chwaraewyr y Loteri Genedlaethol. Mae'r ganolfan gymdeithasol wedi rhoi lle i'r pentref ar gyfer adloniant byw, cyfarfodydd cyhoeddus a gweithgareddau grŵp mawr am y 100 mlynedd diwethaf, ac mae'n wych gwybod ein bod ni gam yn agosach at ei gadw am ganrif arall."

## Nodiadau i olygyddion

Mae ‘Nodiadau i olygyddion’ yn ffordd ddefnyddiol o gynnwys rhagor o wybodaeth gefndirol am eich sefydliad a Chronfa Treftadaeth y Loteri Genedlaethol. Dylech bob amser ddefnyddio paragraff Cronfa Treftadaeth y Loteri Genedlaethol yn union fel y darperir.

## Nodiadau i olygyddion

### Ynglŷn â (enw’r sefydliad)

(Rhowch wybodaeth am eich sefydliad)

**Ynglŷn â Chronfa Treftadaeth y Loteri Genedlaethol**

# \*Mae ceisiadau grant Cronfa Treftadaeth y Loteri Genedlaethol sy’n fwy na £250,000 yn cael eu hasesu mewn dwy rownd. Mae Cronfa Treftadaeth y Loteri Genedlaethol wedi rhoi cymorth cychwynnol i’r [project x], sy'n ei alluogi i fwrw ymlaen â'i gynlluniau. Yna, caiff cynigion manwl eu hystyried gan Gronfa Treftadaeth y Loteri Genedlaethol yn yr ail rownd, lle gwneir penderfyniad terfynol ar y dyfarniad cyllid llawn o £[x].

# Fel ariannwr treftadaeth penodedig mwyaf y Deyrnas Unedig, gweledigaeth Cronfa Treftadaeth y Loteri Genedlaethol yw gwerthfawrogi a gofalu am dreftadaeth a’i chynnal ar gyfer pawb, nawr ac yn y dyfodol, fel y nodir yn ein cynllun strategol, Treftadaeth 2033.

# Dros y deng mlynedd nesaf, mae'r Gronfa Treftadaeth yn bwriadu buddsoddi £3.6 biliwn a godir ar gyfer achosion da gan chwaraewyr y Loteri Genedlaethol i greu buddion ar gyfer pobl, lleoedd a'r amgylchedd naturiol.

# Mae'r Gronfa Treftadaeth yn helpu i warchod, trawsnewid a rhannu’r pethau o’r gorffennol sy’n bwysig i bobl, o amgueddfeydd a lleoedd hanesyddol poblogaidd, ein hamgylchedd naturiol a rhywogaethau bregus, i’r ieithoedd a thraddodiadau diwylliannol sy’n dathlu pwy ydym ni.

# Mae'r Gronfa Treftadaeth yn angerddol dros dreftadaeth ac wedi'n hymrwymo i ysgogi arloesedd a chydweithio er mwyn gwneud gwahaniaeth cadarnhaol i fywydau pobl heddiw, tra'n gadael etifeddiaeth barhaus i genedlaethau'r dyfodol ei mwynhau.

# Dilynwch @HeritageFundUK ar [Twitter](https://twitter.com/HeritageFundUK), [Facebook](https://www.facebook.com/HeritageFundUK) ac [Instagram](https://www.instagram.com/heritagefunduk/) a defnyddiwch #CronfaTreftadaethyLoteriGenedlaethol [www.heritagefund.org.uk/cy](http://www.heritagefund.org.uk/cy).

# Rhagor o wybodaeth

Ychwanegwch fanylion cyswllt y gall y cyfryngau eu defnyddio i gael rhagor o wybodaeth

## Rhagor o wybodaeth

I gael rhagor o wybodaeth, delweddau a chyfweliadau, cysylltwch â (enw'r person cyswllt) yn (y sefydliad) ar (rhif ffôn a chyfeiriad e-bost).